Lonicera japonica

***Lonicera japonica*** é unha especie botánica pertencente á familia das Caprifoliáceas.

En Galicia está catalogada como especie exótica invasora.
miniatura|Detalle das flores.
miniatura|Follas.
miniatura|Vista da planta.

## Descrición 
É unha planta rubideira apta para subir máis de 10 m de altura en árbores, con follas opostas, simples, ovais de 3–8 cm de lonxitude e 2–3 cm de ancho. As flores son dobre-lenguadas, 
abren brancas e pechan amarelas, e dulcemente fragantes. O froito é unha drupa globosa azul escura de 5–8 mm de diámetro contendo numerosas sementes.

## Hábitat 
É nativa do leste de Asia: Xapón, Corea, norte e leste de China,  Taiwán; e é unha importante especie invasora en América do Norte. 

### Cultivo e usos 
A súa flor é de alto valor medicinal na medicina tradicional chinesa, onde se denomina "rěndōngténg" (忍冬藤) ou "jīnyínhuā" (literalmente, ‘flor prata dourada’). Segundo esta medicina tradicional, ten propiedades antibacteriales e antiinflamatorias, e é usada (en combinación con *Forsythia* *suspensa*) para disipar calor, e remover toxinas, incluíndo carbúnculo, febre, gripe, úlceras. En Corea, é denominada *geumeunhwa*. As follas secas tamén se empregan na medicina tradicional chinesa.

Investigadores da Universidade de Nankín identificaron en laboratorio un compoñente activo da *Lonicera japonica*, denominado **MIR2911**, que actúa directamente contra o influenzavirus A da gripe, bloqueando a súa replicación. Utilizando ratos, os científicos descubriron que tras administrarlles esta molécula no torrente sanguíneo e tecido pulmonar bloqueáronse dous dos xenes que o virus da gripe A necesita para replicarse. Comprobaron esta acción nas cepas da gripe porcina H1N1 e da gripe aviaria H5N1 e tipo H7N9. MIR2911 é altamente estable na decocción e ao administrarse como bebida conduciu a unha elevación significativa do seu nivel no sangue periférico e pulmón dos ratos.

## Problemática 
*Lonicera japonica* é unha invasiva exótica, ou maleza, na Arxentina, Brasil, México, Nova Zelandia, e moitos dos estados dos Estados Unidos, Hawai, as illas do Pacífico e as caribeñas. Está clasificada como unha maleza tóxica nalgúns estados dos Estados Unidos de América, como Illinois e Virxinia. Causou graves danos a bosques do leste dos EE. UU, ao formar vastas colonias de pisos forestais que desprazan de feito todas as plantas  nativas, e ao rubir a árbores e arbustos, debilitándoos e chegando a matalos. Sospéitase, en medios científicos e conservacionistas, que emiten sustancias alelopáticas ao chan, inhibindo o crecemento doutras plantas.

A pesar de todo, nos invernadoiros estadounidenses aínda se segue vendendo esta especie, con frecuencia como o cultivar 'Hall's Prolific'. É moi efectiva en cubrir rapidamente o chan, e ten flores olorosas, pero o dano que causa (en climas aptos) é superior ás súas calidades positivas. No leste dos Estados Unidos de América hai outras invasivas exóticas, como *Pueraria lobata* e *Rosa multiflora*, que compiten coa *Lonicera japonica* facendo dano.

Pode ser controlada cortando ou queimando as plantas a nivel das raíces, e repetindo ás dúas semanas de intervalo para que se esgoten as súas reservas radiculares. Tamén se usou glifosato.

### En España 
En España cultívase profusamente, ás veces de modo reiterado e abusivo, para formar sebes e cubrir muros e valos en case todas as provincias. A miúdo asilvéstrase, naturalizándose en ambientes riparios, orlas forestais, matogueiras aclaradas e lugares alterados, sobre todo no norte de Cataluña e no País Vasco, e en menor medida no resto da península, as Baleares e as Canarias.

## Taxonomía 
*Lonicera japonica* foi descrita por Carl Peter Thunberg e publicada en *Bot. Mater. Gerb. Bot. Inst. Komarova Akad. Nauk S.S.S.R.* 17: 450. 1955

; Etimoloxía
:

*O termo ***Lonicera*** foi acuñado por Linné en 1753, adaptando ao latín o apelido Lonitzer, para honrar ao botánico alemán Adam *Lonitzer* (1528-1586), que exerceu como médico en Frankfurt.

****japonica***: adxectivo xeográfico que alude ao Xapón.

; Sinonimia
:

* *Caprifolium chinense* S.Watson ex Loudon
* *Caprifolium japonicum* (Thunb.) Dum.Cours.
* *Caprifolium roseum* Lam.

## Notas 
## Véxase tamén
### Ligazóns externas 
* Flora of Taiwan: *Lonicera japonica*